CELEX: C2005/171/38
Language: da
Date: 2005-07-09 00:00:00
Title: Sag T-122/05: Sag anlagt den 21. marts 2005 af Robert Benkö m.fl. mod Kommissionen for De Europæiske Fællesskaber

9.7.2005   
            
            
               DA
            
            
               Den Europæiske Unions Tidende
            
            
               C 171/22
            
         Sag anlagt den 21. marts 2005 af Robert Benkö m.fl. mod Kommissionen for De Europæiske Fællesskaber
   (Sag T-122/05)
   (2005/C 171/38)
   Processprog: tysk
   Ved De Europæiske Fællesskabers Ret i Første Instans er der den 21. marts 2005 anlagt sag mod Kommissionen for De Europæiske Fællesskaber af Robert Benkö, Kohfidisch (Østrig), Nicolaus Draskovich, Güssing (Østrig), Alexander Freiherr von Kottwitz-Erdödy, Kohfidisch (Østrig), Peter Masser, Schwanberg (Østrig), Alfred Prinz von und zu Liechtenstein, Deutschlandsberg (Østrig), Marenzi Privatstiftung, Ebergassing (Østrig), Marktgemeinde Götzendorf an der Leitha (Østrig), Gemeinde Ebergassing (Østrig), Ernst Harrach, Bruck an der Leitha (Østrig), Schlossgut Schönbühel-Aggstein AG, Vaduz, Heinrich Rüdiger Fürst Starhemberg'sche Familienstiftung, Vaduz, ved Rechtsanwalt M. Schaffgotsch, som befuldmægtiget.
   Sagsøgerne har nedlagt følgende påstande:
   
               1.
            
            
               Den anfægtede kommissionsbeslutning annulleres i det hele,
               subsidiært:
            
         
               2.
            
            
               den anfægtede beslutning annulleres delvis for så vidt angår alle østrigske lokaliteter af fællesskabsbetydning (kode AT i bilag I til den anfægtede beslutning),
               subsidiært:
            
         
               3.
            
            
               optagelsen af lokaliteterne AT 1114813, AT 2242000, AT 1220000, AT 1250A00, AT 3122000 og AT 3120000 i den anfægtede kommissionsbeslutning annulleres,
               subsidiært:
            
         
               4.
            
            
               optagelsen af visse lokaliteter i bilag I til den anfægtede beslutning som lokaliteter af fællesskabsbetydning for levesteder og arter med en repræsentativitet og en global vurdering af B, C og D (subsidiært C og D, subsidiært alene D) i henhold til medlemsstaternes standard oplysningsformular annulleres for så vidt angår,
               
                           a)
                        
                        
                           alle de i den anfægtede beslutning (jf. dennes bilag I) optagne lokaliteter, subsidiært
                        
                     
                           b)
                        
                        
                           alle østrigske lokaliteter (kode AT i bilag I), subsidiært
                        
                     
                           c)
                        
                        
                           lokaliteterne AT 1114813, AT 2242000, AT 1220000, AT 1250A00, AT 3122000 og AT 3120000,
                        
                     
         
               5.
            
            
               under alle omstændigheder tilpligtes Kommissionen at betale sagens omkostninger.
            
         Søgsmålsgrunde og væsentligste argumenter:
   Ved Kommissionens beslutning K(2004) 4031 (1) af 7. december 2004 om vedtagelse af listen over lokaliteter af fællesskabsbetydning i det kontinentale biogeografiske område i henhold til Rådets direktiv 92/43/EF (2) blev sagsøgernes ejendomme omfattet af beskyttelsesordningen i henhold til dette direktiv.
   Sagsøgerne har bl.a. gjort gældende, at den påkrævede interesseafvejning mellem de mere tungtvejende almene interesser og rettighederne for de borgere og den lokale myndighed, der vil blive bebyrdet, ikke ligger til grund for den anfægtede beslutning.
   Sagsøgerne har anført, at den anfægtede beslutning er i strid med direktiv 92/43/EØF, da det påkrævede grundlag til vurdering af den nødvendige finansiering ikke er blevet tilvejebragt korrekt, og da den aktionsplan, der skal vedtages i henhold til direktivets artikel 8, ikke er blevet udarbejdet og heller ikke ville have været tilstrækkelig.
   Sagsøgerne har derefter gjort gældende, at den i direktiv 92/43/EØF påkrævede sammenhæng i nettet af bevaringsområder som følge af kompetencefordelingen i Østrig ikke er blevet iagttaget, hvorved bevaringsområderne i praktisk talt alle tilfælde faktisk ophører ved landegrænserne, hvilket efter sagsøgernes opfattelse er fællesskabsretligt og naturbeskyttelsesmæssigt urigtigt.
   Endvidere er sagsøgerne af den opfattelse, at Kommissionen i den anfægtede beslutning har undladt udtrykkeligt at fastslå, for hvilke arter og levesteder de lokaliteter, der nu er optaget på listen over lokaliteter af fællesskabsbetydning, faktisk har fællesskabsbetydning.
   Endelig har sagsøgerne gjort gældende, at beslutningens indhold for så vidt angår de beskyttede lokaliteter, som berører sagsøgerne, bygger på fejlagtige oplysninger, hvorfor lokaliteterne således fejlagtigt er blevet erklæret for lokaliteter af fællesskabsbetydning for visse arter og levesteder.
   
      (1)  EUT L 382, s. 1.
   
      (2)  Rådets direktiv 92/43/EØF af 21.5.1992 om bevaring af naturtyper samt vilde dyr og planter (EFT L 206, s. 7).